**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VI. volebné obdobie**

Číslo: CRD-450/2015

### 1426a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1426)** vo výboroch Národnej rady Slovenskej republiky v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1426)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada uznesením č. 1629 z 12. marca 2015 pridelila  **vládny návrh zákona (tlač 1426) na prerokovanie týmto výborom:**

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre verejnú správu a regionálny rozvoj**

**a**

**Výbor Národnej rady Slovenskej republiky pre vzdelávanie, vedu, mládež a šport;**

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

**Ústavnoprávny výbor** **Národnej rady Slovenskej republiky** uznesením č. 581 z 30. apríla 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**Výbor Národnej rady Slovenskej republiky pre verejnú správu a regionálny rozvoj** uznesením č. 229 z 23. apríla 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**Výbor Národnej rady Slovenskej republiky pre vzdelávanie, vedu, mládež a šport** uznesením č. 173 z 30. apríla 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

1. V čl. I bode 11 v § 16 ods. 2 písm. k) a v bode 28 v § 27 ods. 9 sa vypúšťa odkaz 25.

Súčasne sa v bode 11 vypúšťa poznámka pod čiarou k odkazu 25.

Odkaz 25 je prvýkrát zavedený v § 13 ods. 5 písm. a) zákona, a jeho novelizácia by teda mala byť predmetom nového samostatného bodu, keďže citované ustanovenie nie je predmetom novely. Poznámky pod čiarou sa však podľa legislatívnych pravidiel spravidla nenovelizujú v samostatných bodoch. Preto je vhodnejšie vypustenie odkazu z ďalších ustanovení.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V čl. I sa za bod 9 vkladá nový bod 10, ktorý znie:

„10. Poznámka pod čiarou k odkazu 25 znie:

„25) § 4 ods. 1 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.“.“.

Ostatné body sa primerane prečíslujú.

V tejto súvislosti sa v bode 11 na konci vypúšťa znenie poznámky pod čiarou č. 25 a  upraví sa úvodná veta k poznámke pod čiarou č. 29a.

Zároveň sa v bode 28 § 27 ods. 9 vypúšťa odkaz 25 nad slovom „údajov“.

Uvedenou novelizáciu odkazu 25 na poznámku pod čiarou sa upravuje odkaz na poznámku pod čiarou na tom mieste a v poradí novelizačných bodov, kde sa v zákone použil po prvýkrát. (Zároveň sa vypúšťa na mieste, kde je jeho použitie z legislatívno-technického hľadiska nevhodné).

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež a šport

**Gestorský výbor odporúča neschváliť.**

1. V čl. I bode 22 § 24b ods. 1 písm. a), ods. 2 písm. a) a ods. 3 písm. a) sa zátvorka za slovom „archívu“ nahrádza slovami „v rozsahu“ a zátvorka na konci za slovom „pridelené“ sa vypúšťa.

Ide o legislatívno-technickú úpravu, ktorej účelom je odstránenie zátvoriek z textu ustanovenia.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež a šport

**Gestorský výbor odporúča schváliť.**

1. V čl. I bode 22 § 24b ods. 4 písm. a) sa zátvorka za slovom „registratúry“ nahrádza slovami „v rozsahu“ a zátvorka na konci za slovom „pridelené“ sa vypúšťa.

Ide o legislatívno-technickú úpravu, ktorej účelom je odstránenie zátvoriek z textu ustanovenia.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež a šport

**Gestorský výbor odporúča schváliť.**

1. V čl. I sa za bod 23 sa vkladá nový bod 24, ktorý znie:

„24. V § 25 ods. 6 sa nad slovom „tlačive“ umiestňuje odkaz „33)“.

Poznámka pod čiarou k odkazu 33 znie:

„33) Čl. 6 písm. a) Dohovoru o opatreniach na zákaz a zamedzenie nedovoleného

dovozu, vývozu a prevodu vlastníctva kultúrnych statkov (vyhláška č. 15/1980 Zb.).

Nariadenie Rady (ES) č. 116/2009 z 18. decembra 2008 o vývoze tovaru kultúrneho

Charakteru (kodifikované znenie) (Ú. v. EÚ L 39, 10.2.2009).

Vykonávacie nariadenie Komisie (EÚ) č. 1081/2012 z 9. novembra 2012

k nariadeniu Rady (ES) č. 116/2009 o vývoze tovaru kultúrneho charakteru

(kodifikované znenie) v platnom znení (Ú. v. EÚ L 93, 28.3.2014).“.

Doterajšie body 24 až 35 sa označujú ako body 25 až 36.

Poznámku pod čiarou je potrebné doplniť o nové predpisy Európskej únie upravujúce vývoz tovaru kultúrneho charakteru.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V čl. I bode 28 § 27 ods. 9 sa slovo „zákonom“ nahrádza slovom „predpisom“.

Ide o legislatívno-technickú úpravu v súlade s bodom 18 legislatívno-technických pokynov legislatívnych pravidiel tvorby zákonov.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež a šport

**Gestorský výbor odporúča schváliť.**

1. 3. V čl. I bod 29 znie:

„29. V § 28 ods. 4 písmeno b) znie: „b) požadovať potrebné doklady, údaje, informácie a vysvetlenia, ktoré sa týkajú dodržiavania povinností ustanovených týmto zákonom; nie je oprávnený robiť si výpisy a odpisy z archívnych dokumentov a registratúrnych záznamov alebo ich kópie s výnimkou prípadov, ak registratúrne záznamy alebo ich časti preukazujú porušenie povinností ustanovených týmto zákonom,“.

Navrhovaný text zrozumiteľnejšie vyjadruje účel bodu 29.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V čl. I bode 35 sa v názve prílohy č. 1 vypúšťajú slová „VNÚTRA SLOVENSKEJ REPUBLIKY“.

Navrhovaná úprava názvu prílohy č. 1 zohľadňuje zavedenú legislatívnu skratku v § 3 ods. 6 zákona č. 395/2002 Z. z.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež a šport

**Gestorský výbor odporúča schváliť.**

1. V čl. bode 35 v prílohe č.1 bod III. sa za slová „ Štátny archív v Bratislave“ vkladajú slová „Špecializované pracovisko:

1. Archív hlavného mesta Slovenskej republiky Bratislavy“.

Slová „Archív Modra“ sa označujú ako bod 2.

S prihliadnutím na historický význam Bratislavy doložený uceleným súborom archívnych fondov a archívnych zbierok, by jej historický archív mal ostať zachovaný ako špecializované pracovisko štátneho archívu v Bratislave, ako to návrh zákona pôvodne uvádzal pri jeho predložení do pripomienkového konania.

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež a šport

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

1. hlasovať spoločne o bodoch 1, 3, 4, 5, 6, 7, 8 a 9 s  odporúčaním gestorského výboru **schváliť**
2. hlasovať o bode 2 s odporúčaním gestorského výboru **neschváliť**.

**VI.**

Gestorský výbor na základe stanovísk výborov vyjadrených v  uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **vládny návrh** **zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1426)** v znení schválených pozmeňujúcich a doplňujúcich návrhov uvedených v spoločnej správe a prednesených v rozprave **schváliť.**

Spoločná správa výborov Národnej rady Slovenskej republiky o **vládnom návrhu** **zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1426a)** bola schválená v druhom čítaní uznesením gestorského výboru č. **237** z**5. mája 2015**.Výbor určil poslanca **Milana PANÁČKA**  za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Igor C H O M A, v.r.**

predseda

Výboru NR SR pre verejnú správu

a regionálny rozvoj

V Bratislave 5. mája 2015